Abdul Aziz Zainal

Jeneral Tan Sri Dato' Sri (Dr.) Haji Abdul Aziz Haji Zainal (B) ialah Panglima Angkatan Tentera Malaysia ke-16 bermula dari 1 Februari 2007 hingga 31 Ogos 2009, dan sebelum itu Panglima Tentera Darat ke-21. Beliau juga adalah bekas Duta Besar ke Perancis diiktiraf ke Monaco dan Portugal dari tahun 2010 hingga tahun 2013. Beliau juga pernah memegang jawatan Pengurusi Bank Rakyat pada tahun 2015 hingga tahun 2016. Kini beliau merupakan Pengurusi Perbadanan Perwira Negara (PERNAMA) dan salah seorang Pengarah di syarikat Koperasi Amanah Pelaburan Berhad.

Biodata 
Abdul Aziz Zainal dilahirkan pada 26 Ogos 1951 di Kuala Pilah, Negeri Sembilan menerima pendidikan awal di Sekolah Menengah Kebangsaan Tuanku Muhammad, Kuala Pilah sebelum meneruskan pengajian di Maktab Tentera Diraja sehingga tahun 1968. Beliau menerima sarjana pengurusan daripada Institut Pengurusan Asia di Manila. Beliau berkahwin bersama Puan Sri Dato’ Hajjah Rosita Binti Md Mawi dan mereka mempunyai dua orang anak lelaki dan dua orang anak perempuan.

Kerjaya tentera 
Abdul Aziz Zainal menerima pendidikan menengah di Boys Wing, Maktab Tentera DiRaja (MTD) di Sungai Besi. Beliau kemudian menjalani latihan Pegawai Kadet dan ditauliahkan ke dalam Rejimen Askar Melayu Diraja (RAMD) pada tahun 1971. Sulungnya posting adalah untuk RAMD ke-3 sebagai Komander Platun pada 16 April 1971.

Pengalaman tentera 

Beliau pernah menjadi Pembantu Penasihat Pertahanan di kedutaan Malaysia di Filipina. Beliau juga pernah berkhidmat di Bosnia-Herzegovina ketika memimpin Malcon III, kontinjen tentera Malaysia di Bosnia di bawah NATO (1996-1997). Sekembalinya beliau dari tugasan di Bosnia-Herzegovina, beliau telah dinaikan pangkat Brigedier Jeneral dan dilantik menjadi Asisten Ketua Staf, Operasi dan Latihan Tentera Darat. Pada tahun 1998 beliau diberi kepercayaan menerajui 4 Briged (Briged ke-4, Mekanis). Pada tahun 2000 pula, beliau dilantik menjadi Ketua Staf, Markas Tentera Darat.
Tahun 2001, beliau dinaikkan pangkat Mejar Jeneral dan diamanah memimpin 3 Divisyen, (Divisyen ke-3 Infantri). Pada 18 Ogos 2003, beliau sekali lagi dinaikan pangkat kepada Leftenan Jeneral dan dijadikan Panglima Medan Tentera Darat. Setahun kemudian, beliau dinaikan kepada Jeneral penuh apabila dilantik menjadi Panglima Tentera Darat pada 9 September menggantikan Dato' Wira Mohd Azumi yang bersara.

Kerjaya beliau mencapai kemuncaknya apabila dilantik memegang jawatan tertinggi Angkatan Tentera Malaysia pada 1 Februari 2007 menggantikan Laksamana Tan Sri Mohd Anwar Mohd Nor.

Marksman Abad ke-21 
Buku Marksman Abad ke-21 yang ditulis oleh beliau, memperkenalkan budaya kerja kepada pemimpin dan pengurus pada semua peringkat organisasi yang membolehkan pencapaian prestasi yang tertinggi dalam organisasi. Gambaran tentang alat pengurusan kontemporari dan tuntutan semasa yang dijangka timbul daripada persekitaran yang pesat yang berubah-ubah dapat meluaskan pandangan anda tentang cara untuk meningkatkan prestasi individu dan organisasi.

Duta ke Perancis, diiktiraf ke Monaco dan Portugal 
Selepas berkhidmat selama 40 tahun dalam angkatan tentera, beliau dilantik sebagai duta besar Malaysia ke Paris, Perancis. Beliau adalah panglima angkatan tentera pertama menjadi duta. Sebelum ini Perdana Menteri Malaysia Datuk Seri Najib Tun Razak setuju melantik Anggota Parlimen Rompin, Datuk Seri Dr Jamaludin bin Mohd Jarjis kini menjadi Duta Malaysia ke Amerika Syarikat. bekas Timbalan Ketua Polis Negara Tan Sri Jamil Johari pernah dilantik menjadi Pesuruhjaya Tinggi Malaysia ke Brunei. Tugas utama beliau ialah menjadikan Malaysia sebagai hab pendidikan. 

Pada 3 Julai 2010, Abdul Aziz menyerahkan watikah pelantikan kepada Presiden Perancis Nicolas Sarkozy di Istana Presiden Elysee, Perancis.

Persaraan 
Beliau telah berkhidmat dalam tentera selama 40 tahun dan pada 30 Ogos 2009, khidmat beliau sebagai Panglima Angkatan Tentera telah tamat. Pada Mei 2010, beliau telah menjadi Panglima Angkatan Tentera Malaysia pertama untuk mejadi Duta Besar ke Perancis. Setelah tamat khidmat beliau sebagai Duta Besar Malaysia ke Perancis, beliau telah ditawarkan menjadi Pengurusi kepada 4 buah syarikat tempatan iatu termasuk Bank Rakyat, Perbadanan Perwira Negara (PERNAMA) , HeiTech Defence System Sdn. Bhd. (syarikat milik HeiTech Padu Berhad), dan Saling Erti. Beliau juga merupakan Penasihat kepada sebuah syarikat antarabangsa iatu Amundi dan ialah salah satu lembaga pengarah di sebuah syarikat pelaburan, Glomac Berhad.

Pengerusi Bank Rakyat (Bank Kerjasama Rakyat Malaysia Berhad) 
Pada 16 Julai 2015, beliau telah dilantik sebagai pengerusi baru bagi syarikat Bank Kerjasama Rakyat Berhad atau lebih dikenali sebagai Bank Rakyat menggantikan Datuk Mat Noor Nawi. Bank Rakyat adalah bank koperasi Islam yang terbesar di Malaysia.

Selanjutnya di : http://www.bharian.com.my/node/68244

Pengerusi Perbadanan Perwira Negara (PERNAMA) 

 Abdul Aziz Zainal adalah pengerusi kepada 4 buah syarikat dan PERNAMA adalah satu daripadanya. Perbadanan Perwira Niaga Malaysia (PERNAMA) ditubuhkan untuk memberi khidmat sebaik mungkin kepada warga Angkatan Tentera Malaysia, bekas anggota ATM dan anggota sukarelawan ATM dengan penyediaan rangkaian kedai runcit di seluruh negara. Beliau dilantikan menjadi pengurusi PERNAMA pada 1 Ogos 2013 menggantikan Jeneral Tan Sri Mohamed Hashim bin Mohd Ali (B) yang bersara pada 27 April 2013.

Anugerah 
Sebagai pengiktirafan, beliau telah dikurniakan dengan pelbagai anugerah daripada Yang Dipertuan Agong dan Seri Paduka Baginda Raja-Raja Negeri masing-masing. Terkenal untuk mempromosikan keselamatan dan kestabilan di rantau ini, beliau juga telah dianugerahkan Anugerah Seri Paduka Baginda Raja Thailand, Seri Paduka Baginda Raja Brunei dan Presiden Republik Filipina, Singapura dan Indonesia. Beliau juga dianugerahkan gelaran Doktor Kehormat dalam bidang Pengurusan daripada Universiti Malaysia Sabah,Universiti Tun Razak (UNITAR), Universiti Pertahanan Nasional Malaysia dan anugerah Triple A daripada Institut Pengurusan Asia di Manila.

Penghormatan  
 Brunei: D.P.K.T.
 Thailand: Knight and Dame Grand Cordon (Special Class) of the Most Noble (Order of the Crown of Thailand)
 Filipina: PLOH
 Malaysia: P.G.A.T., D.I.M.P., D.S.A.P., S.I.M.P., S.S.A.P., S.P.K.K., D.G.M.K., S.P.T.S., S.P.T.J, D.H.M.S., P.S.M, S.P.M.P, P.M.N (Kelas Pertama)
 Singapura: Ivestiture of Distinguished Service Order (Military) Medal

Trivia 
 Bapa saudara beliau, Yang Berbahagia Tan Sri Abu Zahar Ujang, adalah Yang Dipertua Dewan Negara ke-16 dan merupakan bekas Presiden Majlis Bekas Wakil Rakyat Malaysia (Mubarak).
 Adik lelaki beliau, Dato' Kamarulzaman Zainal merupakan bekas Pengarah Berita dan Hal Ehwal Semasa di TV3 dan Media Prima .
 Isteri beliau, Puan Sri Dato' Rositah Md Mawi merupakan isteri Panglima Angkatan Tentera Malaysia dan Presiden Badan Kebajikan Keluarga Angkatan Tentera Malaysia (BAKAT) pertama untuk medapat gelaran 'Dato'. Beliau diberi pingat DSAP oleh DYMM Sultan Pahang, Sultan Ahmad Shah justeru memberi gelaran 'Dato' pada tahun 2008.

Rujukan 

Panglima Angkatan Tentera Malaysia
Orang dari Negeri Sembilan
Penerima Darjah Seri Paduka Tuanku Jaafar
Penerima Darjah Seri Paduka Mahkota Perlis
Panglima Tentera Darat Malaysia